**Form 2**

Anunsyo tungkol sa Boluntaryong Pagpapa-ospital

G./Gng./Bb. (Pangalan ng taong magpapa-ospital nang boluntaryo)

Petsa: (bb/aa/tt)

1. Ang iyong pagpapa-ospital, batay sa iyong pagsang-ayon, ay isang boluntaryong pagpapa-ospital ayon sa Artikulo 20 ng Batas tungkol sa Mental Health and Welfare of the Mentally Disabled.

2. Sa panahon ng iyong pananatili sa ospital, maaari kang tumanggap at magpadala ng mga liham o postcard nang walang limitasyon. Gayunpaman, kapag napag-alaman na mayroong ibang bagay na nakapaloob sa sobre, maaaring pabuksan sa iyo ito kasama ng staff ng ospital at may pagkakataon na ospital ang magtatago ng bagay na ito.

3. Sa panahon ng iyong pananatili sa ospital, ang pakikipag-usap sa telepono at pagdalaw ng mga kawani ng mga ahensiya ng gobyerno na nangangalaga sa karapatang pantao, abogado na kumakatawan sa iyo, o abogado na magiging legal na kinatawan mo dahil sa kahilingan ng iyong pamilya ay hindi lilimitaham, gayunpaman, ang mga tawag at panayam mula sa ibang tao ay maaaring pansamantalang limitahan ayon sa kondisyon ng iyong karamdaman at sa ilalim ng tagubilin ng iyong doktor.

4. Sa panahon ng iyong pananatili sa ospital, ikaw ay bibigyan ng malayang kapaligiran (maaari kang pumasok at lumabas ng ospital maliban sa gabi). Gayunpaman, may pagkakataong malimitahan ang kalayaang ito kung kakailanganin sa paggamot sa iyo.

5. Sa panahon ng iyong pananatili sa ospital, May pagkakataong malimitahan ang iyong pagkilos kung talagang kinakailangan sa paggamot sa iyo.

6. Ang iyong pagpapa-ospital ay boluntaryo kaya’t maaari kang lumabas kung iyong hihilingin. Gayunpaman, kapag nasuri ka ng isang mental health doctor o isang espesyalistang doctor at kung sa rekomendasyon nila ay kinakailangan, may pagkakataon na matuloy ang pagkaka-ospital Kung magkagayon ay ipapaliwanag sa iyo ang mga hakbang na gagawin para sa pananatili mo sa ospital.

7. Sa panahon ng iyong pananatili sa ospital, gagawin namin ang aming makakaya upang mapabuti ang iyong kondisyon. Kung sakali na may mga bagay tungkol sa paggamot o buhay-pasyente na hindi mo malinawan o hindi ka nasisiyahan, huwag mag-atubiling ipaalam ito sa staff ng ospital.

8. Kung hindi ka pa rin nasisiyahan sa iyong pananatili sa ospital o kaya ay sa buhay-pasyente, ikaw o ang iyong pamilya ay maaaring humiling sa gobernador ng lokal na pamahalaan upang palabasin ka na sa ospital o dili kaya ay pagbutihin pa ang serbisyo ng ospital. Kung nais na malaman ang iba pang detalye tungkol sa bagay na ito, magtanong lamang sa staff ng ospital o dili kaya ay makipag-ugnayan sa sumusunod.

Contact details ng lokal na pamahalaan (kasama ang numero ng telepono.)

9．Sa panahon ng iyong pananatili sa ospital, kung ikaw ay inabuso ng staff ng ospital, maaari mo itong i-report sa nakasulat sa ibaba. Gayundin, kung ikaw ay may nalamang pang-aabuso ng staff ng ospital sa ibang pasyente, mangyaring i-report ito sa nakasulat sa ibaba.

Contact details ng lokal na pamahalaan para sa mga pang-aabuso (kasama ang numero ng telepono.)

Pangalan ng Ospital:

Pangalan ng Tagapangasiwa ng Ospital:

Pangalan ng pangunahing doktor: